Kompensoinnissa käytetään YK:n ilmastosopimuksen sääntöjen mukaisia puhtaan kehityksen mekanismin (CDM) sekä Gold Standardin alla sertifioituja hankkeita. Kyseiset hankkeet tuottavat päästövähennysten lisäksi todennettuja kestävän kehityksen hyötyjä. Suomalaisten hankkeiden hyödyntäminen ei tässä tapauksessa ole mahdollista, koska Suomessa ei ole yhtään CDM- eikä Gold Standard -hanketta. Suomessa ei myöskään tällä hetkellä ole muidenkaan lentopäästöjen kompensointiin parhaiten soveltuvien standardien, kuten YK:n ilmastosopimuksen yhteistoteutuksen (Joint Implementation, JI) tai Verified Carbon Standardin (VCS), mukaisia hankkeita.